Himanshu Gulati

Himanshu Gulati (født 1988) er en norsk politiker (FrP) som siden 2017 er valgt inn på Stortinget for Akershus. Han var statssekretær for statsminister Erna Solberg ved Statsministerens kontor fra oktober 2014 til september 2017. Fra oktober 2013 til oktober 2014 var han statssekretær i Justisdepartementet i Erna Solbergs regjering, han var dermed den yngste av statssekretærene i den tidligere regjeringen. Han har tidligere sittet som kommunestyrerepresentant i Skedsmo kommune. 

Gulati ble i mars 2010 valgt til 1. nestformann på FpUs landsmøte i etter å ha vært internasjonal leder i FpU fra 2008, og formann i Akershus FpU. Fra 2010 til 2011 var Gulati byrådssekretær for byråd for helse og eldreomsorg i Oslo, Sylvi Listhaug. Fra 2011 til 2012 var han politisk rådgiver for Fremskrittspartiets stortingsgruppe. Han var formann i Fremskrittspartiets ungdom 2012–2014. 

Gulati var den første norske ungdomspartilederen med bakgrunn fra et land utenfor Europa.Øystein Windstad (16. april 2012) Blendahvitt Unge Venstre og SU  Ny Tid. Hentet 18. november 2013 

 Bakgrunn 
Gulati er født i Førde og bodde sine første ni år i Lavik i Sogn og Fjordane. Foreldrene kommer fra India. Gulati ble i januar 2019 hedret med den indiske Diaspora-prisen av Indias president under en konferanse i Varanasi.Nettavisen: Gulati hedret av Indias president

 Stortingskomiteer 
 2021–2025: Medlem av Utdannings- og forskningskomiteen
 2020–2021: Medlem av Familie- og kulturkomiteen
 2017–2020: Medlem av Justiskomiteen

 Referanser 

 Eksterne lenker 




Kategori:Statssekretærer i Regjeringen Solberg
Kategori:Statssekretærer fra FrP
Kategori:FrP-politikere i Oslo
Kategori:Lokalpolitikere i Skedsmo
Kategori:FrP-politikere i Akershus
Kategori:FpUs ledelse
Kategori:Personer fra Førde kommune
Kategori:Stortingsrepresentanter 2017–2021
Kategori:Stortingsrepresentanter fra FrP
Kategori:Stortingsrepresentanter for Akershus
Kategori:Stortingsrepresentanter 2021–2025